Samuel Isaksen

Samuel A. Isaksen (født 14. april 1982) er en norsk fotballspiller. Han spilte spiss og offensiv midtbane/ving for Sandefjord. Isaksen la opp som profesjonell fotballspiller 26. august 2010 da kontrakten med Sandefjord ble terminert. 

Isaksen kom til klubben etter 2000-sesongen, fra Larvik Turn. Han har landskamper på G17 og G18. Han debuterte for Sandefjord Fotball i cupens første runde mot 3.-divisjonslaget Urædd, 9. mai 2001, med å score ett mål. Samuel Isaksen scoret mot Mandalskameratene på hjemmebane 28. september 2003 ett av tidenes raskeste mål i norsk fotball. Bare 6,5 sekunder etter avspark lå ballen i mål. 

Samuel Isaksen har sølvmedalje fra cupfinalen 12. november 2006, da Sandefjord tapte 3-0 for Fredrikstad. Han var innbytter og spilte den siste halve timen.

Samuel Isaksen var den første spilleren i Sandefjord Fotball som rundet 200 obligatoriske kamper for klubben. Han fikk 227 kamper og scoret 43 mål (199/38 i serien og 28/5 i cupen) som Sandefjord-spiller. Han spilt sin siste kamp for Sandefjord 19. mai 2010 i cup-kamp borte mot Kjelsås, da han kom inn som innbytter.

 Karriere som spiller 
(Sist oppdatert 25. januar 2012)
KlubbKamper*Mål*Periode Larvik Turn34 (?)12 (?)1999-2000 Sandefjord199382001-2010 Larvik Turn2082010-
* Kun seriekamper.

 Referanser 

 Eksterne lenker 

Sandefjord Fotball.no – Spillerens profil

Kategori:Norske fotballspillere
Kategori:Norske landslagsspillere i futsal
Kategori:Fotballspillere for Sandefjord Fotball
Kategori:Fotballspillere for Larvik Turn IF
Kategori:Personer fra Larvik kommune